শাহীন মমতাজ    তোমার ছাতার নিচে বৃষ্টি নাই  _ কদম্বও নাই।  যা থাকা দরকার ছিল  তা যদি না থাকে তবে  তোমার ছাতার নিচে কীভাবে দাঁড়াই!    অসংখ্য বৃষ্টির ফোঁটা ক্রমাগত দূরে ঠেলে দিচ্ছে আমাদের।  উপরন্তু, তোমার শহর দিয়ে প্রবাহিত নদীটার নাম আমি  অন্য কারো কবিতায় পুনর্লিখিত হতে দেখি;  তুমি লুব্ধ, যমুনার পাশে বসে সে কথা ভেবেছ।    সারারাত বৃষ্টি হলো। অন্য কোনো রমণীর উদ্ভাসন আমাকে ডোবাল এই,  অধমর্ণপ্রায়।  আমি মুগ্ধ ছাতানির্মাতার গুণে, আর রূপে ওই  ছাতা ছুড়ে ফেলে দেয়া  ডুরেশাড়ি, সিক্তবসনার।